Humillima mei recommendacione jugiter premissa, debitum jn Domino reuerentie et honoris. Reuerendissime pater, fautor et promotor, consolator humanissime, postquam diuine placuit pietati, cuius nutu omnia geruntur, dominum nostrum reuerendum Johannem bone memorie, episcopum Aboensem, satis improuise nimis subitanea cede, dolenter refero, ex hac luce subtrahere eiusque corpore, vt decet, reuerenter et honeste ecclesie tradito sepulture, patres nostri prestantissimi capitulares ecclesie Aboensis, preceptores mei colendissimi, me licet inutilem, prorsus indignum atque prorsus immeritum ad episcopatus dignitatem constanter, licet renitentem, elegerunt et de facto assumpserunt (decreuerunt), nescio quo occulto Dei tremendo judicio, cum in alios maioris meriti consentire merito potuissent; vnde tandem ipsorumque paternis deuictus precibus, onus certe grauissimum et humeris meis longe jmpar necesse habuj subire, confidens de illius misericordia, qui infirma mundi eligit ut fortia queque confundet, ut et mihi vires sufficientes tribuat [et] administret. In tanta igitur animi perplexitate constitutus, quo me diuertere debeo penitus ignoro nisi ad paternitatem vestram reuerendissimam, cuius erga ecclesiam Aboensem et eius suppositos jntegra semper fuit dilectionis affectio. Quare mihi cum omni humilitate attinentj deprecor aggredere, compellor, humillime deprecando, ut me eius electum vtinam non inutilem, more pij patris in agendis velitis dirigere et fauoribus paterne assistere optimis. Ex quo tanta sum distancia propter pericula viarum iter ad presentiam paternitatis vestre reuerendissime statim non possum et adeo inconsulte iter arripere, donec plenius, quomodo videlicet (processu) successu temporis, in hoc negocio fuerit peragendum fuero per eandem informatus. Jnterim facultates pro talj itinere et negocio necessarias amicorum concilio et auxilio possum colligere, qui michi in promptu cum non assistant (occurunt), aliis existentibus in Swecia, aliis agentibus in remotioribus partibus diocesis istius vitam agunt. Sic nunc pro colligenda huiusmodi pecunia in primis sum intentus …. maxime cum ecclesiarum facultates superioribus annis penitus sint exhauste, jta ut nisi per vnum ………….. michi non sufficienter subuenire. Super hiis et aliis, reuerendissime pater, directionem ….. scriptis exspecto sententiam preter meritum in hoc concludendo, offerens pie ad (vestre) paternitatis vestre reuerendissime beneplacita ….. prumptum jugiter et paratum, quam altissimus pro communi omnium vtilitate in longeua prosperitate conseruare dignetur ad …….. consolationem singularem. ……………………………………………………………………